Bosna i Hercegovina na Olimpijskim igrama 2020.
Sportisti iz Bosne i Hercegovine takmičili su se na Olimpijskim igrama 2020. u Tokiju. Igre su prvobitno planirane da se održe od 24. jula do 9. augusta 2020. godine, ali su odgođene za period od 23. jula do 8. augusta 2021. godine zbog pandemije COVID-19. To je osmi uzastopni nastup sportista iz Bosne i Hercegovine na Ljetnim olimpijskim igrama. Ovo su do sada najuspješnije Olimpijske igre za Bosnu i Hercegovinu, jer su po prvi put imali troje sportista plasiranih među 10 najboljih u svojim disciplinama. Nedžad Husić je završio na 5. mjestu, Amel Tuka na 6. i Larisa Cerić je završila na 9. mjestu. Blizu plasmana u 10 najboljih u svojoj discipllini bio je i bacač kugle Mesud Pezer koji je završio takmičenje na 11. mjestu.